**«Қазақстан Республикасы Қаржы министрінің 2018 жылғы 21 маусымдағы № 617 бұйрығына өзгерістер енгізу туралы» «Жеке тұлғаның активтері мен міндеттемелері туралы декларация нысанын және оны жасау қағидаларын бекіту туралы» бұйрық жобасын** (бұдан әрі – Жоба) **қабылдаудың ықтимал қоғамдық-саяси, құқықтық,**

**ақпараттық және өзге де салдарларын**

**БАҒАЛАУ**

* + - 1. **Қоғамдық-саяси салдарды бағалау:**

1) Жоба «Жеке тұлғаның активтері мен міндеттемелері туралы декларацияның нысанын және оны жасау қағидаларын бекіту туралы» Қазақстан Республикасының Қаржы министрінің 2018 жылғы 21 маусымдағы № 617 бұйрығына Қазақстан Республикасы Салық кодексінің 630 және 631-баптарына сәйкес активтері мен міндеттемелері туралы декларацияны табыс ететін тұлғалар санаттарын өзектендіру бөлігінде жалпыға бірдей декларациялаудың төртінші кезеңінің күшін жоюына байланысты түзетулер енгізуді, сондай-ақ жеке тұлғалардың активтері мен міндеттемелері туралы декларацияда көрсетуге жататын мәліметтер тізбесін, шетелдік брокерлік шоттардағы ақша туралы мәліметтерді толықтыруды көздейді.

Жобаның қабылдануы қоғамда әлеуметтік шиеленіс немесе наразылық туындатпайды.

* + - 1. **Құқықтық салдарларды бағалау:**

Жоба мыналарға сәйкес әзірленді:

1) Қазақстан Республикасының «Салық және бюджетке төленетін басқа да міндетті төлемдер туралы» Кодексіне (Салық Кодексі) және оны қолданысқа енгізу мәселелері бойынша Қазақстан Республикасының заңдарына өзгерістер мен толықтырулар енгізу туралы» Заңының 1-бабының 61) және 62) тармақшасына;

2) Қазақстан Республикасының 2025 жылғы 15 шілдедегі «Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық Кодексі) және оны қолданысқа енгізу мәселелері бойынша Қазақстан Республикасының заңдарына өзгерістер мен толықтырулар енгізу туралы» Қазақстан Республикасының Заңымен көзделген құқықтық актілердің тізбесінің 3-тармағында, Қазақстан Республикасы Премьер-Министрінің 2025 жылғы 12 тамыздағы № 127-ө өкімімен бекітілген.

Осы жобаны іске асыру жеке тұлғалардың қаржылық операцияларының ашықтығына, салықтан жалтару тәуекелін төмендетуге, әділ салық салуды қамтамасыз ету және салықтық әкімшілендіруді жетілдіру мақсатында жеке тұлғалардың табыстары мен мүлкін бақылаудың тиімді жүйесін құруға, сондай-ақ шетелдік брокерлік шоттарды міндетті декларациялау үшін құқықтық базаны қалыптастыруға және салық төлеушілер арасында түсіндіру жұмыстарын жүргізуге, салық төлеушілерге ақпарат беру үшін 250.00 нысанында техникалық құралдарды енгзуге ықпал ететін болады.

Сонымен қатар, резиденттердің шетелдік қаржы активтері туралы статистикалық деректерді жинақтау,салықтық әкімшілендіру сапасын арттыру және салық түсімін арттыруға және салық есептілігіндегі сәйкессіздіктерді анықтау, сондай-ақ, крістерді жасыру үшін шетелдік шоттарды пайдалану деңгейін төмендетуге, бюджетке салық түсімін арттыруға, халықаралық міндеттемелерді толық көлемде орындау бойынша қаржы жүйесіне сенімді нығайтуға мүмкіндік береді.

Жоба Конститутцияға және қолданыстағы өзге де нормативтік құқықтық актілерге қайшы келмейді.

* + - 1. **Ақпараттық салдарларды бағалау:**

Жобаның ақпараттық салдары орташа деп бағаланады, себебі салықтық әкімшілендіруді жүзеге асыру және қаржылық ағындардың ашықтығын қамтамасыз ету мақсатында салық төлеушілер активтері мен міндеттемелері туралы декларацияда өздері ашқан шетелдік брокерлік шоттар жөнінде мәлімет көрсетуге міндетті. Шетелдік шоттар, оның ішінде брокерлік шоттар туралы ақпаратты ашу табыс көздерінің бір бөлігі ретінде капиталдың елден тысқары қозғалысын бақылауға, алынған деректерді халықаралық ақпарат алмасу шеңберінде алынған мәліметтермен салыстыруға, салық төлеуден жалтарудың және капиталды заңсыз шығарудың алдын алуға мүмкіндік береді.

Сонымен қатар, Қазақстан Республикасы Қаржы министрлігінің Мемлекеттік кірістер комитеті қызметін жариялау жөніндегі Медиа жоспарға сәйкес, 2025 жылдың екінші жартыжылдығына (іске асыру мерзімі: 2025 жылғы шілде - желтоқсан) іс-шаралар көзделген. Атап айтқанда, 2025 жылғы тамызда Қазақстан Республикасы Қаржы министрлігінің Мемлекеттік кірістер комитеті алаңында баспасөз конференциясы өткізілді, сондай-ақ, 2025 жылғы қыркүйекте әлеуметтік желілерде тікелей эфирлерді және «e-gov» платформасында активтер мен міндеттемелер туралы декларацияны толтыру тәртібін түсіндіру тақырыбында интернет-конференция өткізуді жоспарлау көзделген.

**4. Өзге салдарларды бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.

**Қазақстан Республикасының**

**Қаржы министрі М. Такиев**