**«Қазақстан Республикасы Қаржы министрінің 2018 жылғы 21 маусымдағы № 617 бұйрығына өзгерістер енгізу туралы» «Жеке тұлғаның активтері мен міндеттемелері туралы декларация нысанын және оны жасау қағидаларын бекіту туралы»**

**Қазақстан Республикасының Қаржы министрі бұйрық жобасының**

(бұдан әрі – Жоба)

**Баспасөз релизі**

Жоба Қазақстан Республикасының «Салық және бюджетке төленетін басқа да міндетті төлемдер туралы» Кодексіне (Салық Кодексі) және оны қолданысқа енгізу мәселелері бойынша Қазақстан Республикасының заңдарына өзгерістер мен толықтырулар енгізу туралы» Заңының 1-бабының 61) және 62) тармақшаларына және Қазақстан Республикасының 2025 жылғы 15 шілдедегі «Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық Кодексі) және оны қолданысқа енгізу мәселелері бойынша Қазақстан Республикасының заңдарына өзгерістер мен толықтырулар енгізу туралы» Қазақстан Республикасының Заңымен көзделген құқықтық актілердің тізбесінің 3-тармағына сәйкес әзірленеді, Қазақстан Республикасы Премьер-Министрінің 2025 жылғы 12 тамыздағы № 127-ө өкімімен бекітілген.

Жоба «Жеке тұлғаның активтері мен міндеттемелері туралы декларацияның нысанын және оны жасау қағидаларын бекіту туралы» Қазақстан Республикасының Қаржы министрінің 2018 жылғы 21 маусымдағы № 617 бұйрығына Қазақстан Республикасы Салық кодексінің 630 және 631-баптарына сәйкес активтері мен міндеттемелері туралы декларацияны табыс ететін тұлғалар санаттарын өзектендіру бөлігінде жалпыға бірдей декларациялаудың төртінші кезеңінің күшін жоюына байланысты түзетулер енгізуді, сондай-ақ жеке тұлғалардың активтері мен міндеттемелері туралы декларацияда көрсетуге жататын мәліметтер тізбесін, шетелдік брокерлік шоттардағы ақша туралы мәліметтерді толықтыруды көздейді.

Жобаны іске асыру әділ салық салуды қамтамасыз ету мақсатында жеке тұлғалардың кірістері мен мүлкін бақылаудың тиімді жүйесін құруға ықпал етеді.

Жобаның қабылдануы қандай да бір теріс әлеуметтік-экономикалық немесе өзге де салдарға әкелмейді.

Жобаны іске асыру республикалық бюджеттен қосымша қаржылық шығындарды талап етпейді.

Жоба ашық нормативтік құқықтық актілер интернет-порталында «\_\_\_» \_\_\_\_\_\_ 2025 жылы орналастырылды.

Жобаны көпшілік талқылау мерзімі – «\_\_\_» \_\_\_\_\_\_ 2025 жылға дейін.