**Қазақстан Республикасы Қаржы министрінің 2018 жылғы 21 маусымдағы № 617 бұйрығына өзгерістер енгізу туралы «Жеке тұлғаның активтері мен міндеттемелері туралы декларация нысанын және оны жасау қағидаларын бекіту туралы»**

**БҰЙЫРАМЫН:**

1. «Жеке тұлғаның активтері мен міндеттемелері туралы декларация нысанын және оны жасау қағидаларын бекіту туралы» Қазақстан Республикасы Қаржы министрінің 2018 жылғы 21 маусымдағы № 617 бұйрығына (нормативтік құықтық актілерді мемлекеттік тіркеу тізілімінде № 17163 болып тіркелген) мынадай өзгерістер енгізілсін:

Осы бұйрықпен бекітілген «жеке тұлғаның активтері мен міндеттемелері туралы декларацияны (250.00 - нысан) жасау қағидалары» 3 тармақты мынадай редакцияда баяндау:

«3. Декларация мынадай жеке тұлғалармен ұсынылады Декларация ұсынылатын жылдан алдыңғы жылдың 31 желтоқсанындағы жағдай бойынша:

2025 жылдан бастап:

1) Қазақстан Республикасының «Қазақстан Республикасындағы сайлау туралы» Конституциялық заңына, «Сыбайлас жемқорлыққа қарсы іс-қимыл туралы», «Қазақстан Республикасындағы банктер және банк қызметі туралы», «Сақтандыру қызметі туралы», «Бағалы қағаздар нарығы туралы» заңдарына сәйкес Декларация табыс ету міндеті жүктелген тұлғалар;

2) Қазақстан Республикасының азаматтары, резиденттері, егер Қазақстан Республикасынан тыс жерлерде олардың меншігінде (талап ету құқығында) мынадай мүлік болған жағдайда:

шетел мемлекетінің заңнамасына сәйкес шет мемлекеттің құзыретті органында мемлекеттік немесе өзге де тіркеуге жататын мүлік және (немесе) мәмілелер;

шетелдік банктердегі банктік шоттардағы ақшалай қаражат (есепті салық кезеңінің 31 желтоқсанына қолданыстағы айлық есептік көрсеткіштің 1000 еселенген мөлшерінен асатын сомада);

инвестициялық алтын;

Қазақстан Республикасынан тысқары жерде құрылған заңды тұлғаның жарғылық капиталына қатысу үлестері;

тұрғын үй құрылысына қатысу үлестері;

Қазақстан Республикасында тіркелген базалық активі бағалы қағаздар, эмитенттер болып табылатын туынды бағалы қағаздарды қоспағанда, Қазақстан Республикасының аумағынан тыс жерлерде тіркелген бағалы қағаздар, эмитенттер;

шетелдік брокерлік шоттардағы ақша;

Қазақстан Республикасынан тыс жерлердегі зияткерлік меншік, авторлық құқық объектілері;

Салық Кодексінің 631-бабының 5-тармағында көрсетілген Қазақстан Республикасынан тыс жерлерде жеке тұлға алдындағы басқа тұлғалардың берешегі (дебиторлық берешек) және (немесе) жеке тұлғаның басқа тұлғалар алдындағы берешегі (кредиторлық берешек);

Салық Кодексінің 631-бабының 4-тармағында көрсетілген өзге де мүлік;

1. Қазақстан Республикасының азаматтары, Қазақстан Республикасының резиденттері- цифрлық активтері болған жағдайда;
2. Жеке практикамен айналысатын тұлғалар.

Осы тармақтың 2), 3) және -4) тармақшаларының ережелері 2025 жылғы 1 қаңтарға дейін активтері мен міндеттемелері туралы декларацияны ұсынған тұлғаларға қолданылмайды.»;

15 тармақ мынадай редакцияда жазылсын:

«15. «Қазақстан Республикасынан тыс жерлерде орналасқан шетелдік банктердегі банктік салымдардың жалпы сомасы барлық банктік салымдар бойынша айлық есептік көрсеткіштің мың еселенген жағдайларда толтырылатын шетелдік банктердегі банктік шоттардағы ақша қаражаты туралы мәліметтер» бөлімі Декларациядағы 03 - жол белгіленген кезде және шетелдік брокерлік шоттарда ақша қаражаты болған жағдайда толтырылады.

03 жолда мыналар көрсетіледі:

1) А бағанында – толтырылатын жолдың реттік нөмірі;

2) В бағанында – Қазақстан Республикасынан тыс жерлерде тіркелген банк мекемесінің немесе мұндай банк мекемесін жекелеген салық төлеуші ретінде айқындауға мүмкіндік беретін оған ұқсас сәйкестендіру нөмірі, брокерлік шот нөмірі;

3) С бағанында – банк мекемесінің атауы (мысалы Royal bank of Canada), қаржы мекемесінің атауы (брокердің аты);

4) D бағанында – банк мекемесін тіркеу елінің коды (валюта коды КОК № 378 шешімімен бекітілген екі таңбалы әріптік кодтауға сәйкес көрсетіледі);

5) Е бағанында – банк шоттарында ақша бар валюта коды (валюта коды КОК № 378 шешімімен бекітілген үш таңбалы әріптік кодтауға сәйкес көрсетіледі);

6) F бағанында – есепті жылдың соңындағы банктік және брокерлік шоттардағы ақшаның жалпы сомасы Е бағанында көрсетілген валютада көрсетіледі (мәліметтер тек Қазақстан Республикасынан тыс жерлерде орналасқан шетелдік банктік және брокерлік шоттардағы ақша қаражаты бойынша толтырылады).».

2. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) Осы бұйрықтың Қазақстан Республикасының Әділет министрлігінде мемлекеттік тіркелуі;

2) Осы бұйрықтың ресми жарияланғаннан кейін Қазақстан Республикасы Қаржы министрлігінің интернет-ресурсында орналастыру;

3) Осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Қаржы министрлігінің Заң қызметі Департаментіне осы тармақтың 1) және 2) мәліметтерді ұсынуды қамтамасыз етсін.

3. Осы бұйрық алғашқы ресми жарияланған күннен бастап күнтізбелік он күн өткен соң қолданысқа енгізіледі және 2025 жылғы 1 қаңтардан туындаған құқықтық қатынастарға қолданылады және ресми жариялануға тиіс.

|  |  |  |
| --- | --- | --- |
| **Лауазымы** |  | **Т.А.Ж** |