**«Қазақстан Республикасы Қаржы министрінің 2018 жылғы 21 маусымдағы № 617 бұйрығына өзгерістер енгізу туралы» «Жеке тұлғаның активтері мен міндеттемелері туралы декларация нысанын және оны жасау қағидаларын бекіту туралы»**

**Қазақстан Республикасының Қаржы министрі бұйрығының жобасына** (бұдан әрі – Жоба)

**Түсіндірме жазба**

**1. Мемлекеттік орган-әзірлеушінің атауы.**

Қазақстан Республикасы Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі Басшылығының, Үкіметтің және Үкімет аппаратының хаттамалық және өзге де тапсырмаларына және/немесе оны қабылдау қажеттігінің басқа да негіздемелеріне сілтеме жасай отырып, жобаны қабылдау үшін негіздемелер.**

Жоба мынаған сәйкес әзірленді:

1) «Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық Кодексі) және оны қолданысқа енгізу мәселелері бойынша Қазақстан Республикасының заңдарына өзгерістер мен толықтырулар енгізу туралы» Қазақстан Республикасының Заңының 1-бабының 1-тармағының 61) және 62) тармақшасына сәйкес;

2) Қазақстан Республикасының 2025 жылғы 15 шілдедегі «Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық Кодексі) және оны қолданысқа енгізу мәселелері бойынша Қазақстан Республикасының заңдарына өзгерістер мен толықтырулар енгізу туралы» Қазақстан Республикасының Заңымен көзделген құқықтық актілердің тізбесінің 3-тармағына сәйкес әзірленеді, ол Қазақстан Республикасы Премьер-Министрінің 2025 жылғы 12 тамыздағы № 127-ө өкімімен бекітілген.

**3. Нормативтік құқықтық актінің жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда- республикалық бюджет комиссиясының шешімі (тиісті есептеулер, қаржыландыру көзіне сілтеме, республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны іске асыру республикалық бюджеттен қаржы бөлуді талап етпейді.

**4. Нормативтік құқықтық актінің жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдарлар, сондай-ақ нормативтік құқықтық акт жобасының ережелерінің ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.

**5. Күтілетін нәтижелердің нақты мақсаттары мен мерзімдері.**

Жобаның мақсаты Салық кодексінің 630 және 631-баптарына сәйкестендіру болып табылады.

Күтілетін қысқа мерзімді нәтиже:жобаны қабылдау жалпыға бірдей декларациялаудың төртінші кезеңінің күшін жоюына байланысты активтер мен міндеттемелер туралы декларацияны ұсынатын тұлғалар санаттарын өзектендіруге, сондай-ақ жеке тұлғалардың қаржылық операцияларының ашықтығына, салықтан жалтару тәуекелін төмендетуге әкеп соғады, бұл әділ салық салуды және жетілдіруді қамтамасыз ету мақсатында жеке тұлғалардың табыстары мен мүлкін бақылаудың тиімді жүйесін құруға ықпал ететін болады сондай-ақ, шетелдік брокерлік шоттарды міндетті декларациялау үшін құқықтық базаны қалыптастыру, салық төлеушілер арасында түсіндіру жұмыстарын жүргізу, активтер мен міндеттемелер туралы декларацияға 250.00 нысанында ақпаратты ұсыну үшін техникалық құралдарды енгізуге мүмкіндік береді.

Орта мерзімді нәтиже (2 - 3 жыл) резиденттердің шетелдік қаржылық активтері туралы статистикалық деректерді жинақтау, салықтық әкімшілендірудің сапасын арттыру және салықтық есептіліктегі сәйкессіздіктерді анықтау.

Ұзақ мерзімді нәтиже (3 - 5 жыл) кірістерді жасыру үшін шетелдік шоттарды пайдалану деңгейін төмендету, бюджетке салықтардың түсуін арттыру, қаржы жүйесіне деген сенімді нығайту және халықаралық міндеттемелерді толық көлемде орындау.

**6. Заңнаманы нормативтік құқықтық актінің енгізілетін жобасына сәйкес келтіру қажеттілігі (басқа құқықтық актілерді қабылдау немесе қолданыстағы актілерге өзгерістер және/ немесе толықтырулар енгізу талап етілетін көрсету) не мұндай қажеттіліктің болмауы.**

Талап етілмейді.

**7. Нормативтік құқықтық акт жобасының Қазақстан Республикасы ратификацияланған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Жобаланатын нормативтік құқықтық актіні іске асыруға байланысты жеке кәсіпкерлік субъектілерінің шығындарының азаюын және (немесе) ұлғаюын растайтын есептеулердің нәтижелері.**

Жобаны қабылдау жеке кәсіпкерлік субъектілерінің шығындарының азаюына және (немесе) ұлғаюына әкеп соқпайды.

**Қазақстан Республикасының**

**Қаржы министрі М. Такиев**